от генетично модифицирани растения или съдържат съставки от генетично модифицирани растения, или фуражи, които са произведени от такива растения.
 Член 2
 Определения
 За целите на настоящия регламент се прилагат определенията от Регламент (ЕО) No 1829/2003.
 Определенията на „риск“, „оценка на риска“ и „опасност“, които се прилагат за целите на настоящия регламент, са посочените в член 3 от Регламент (ЕО) No 178/2002.
 ГЛАВА II
 ОБЩИ ИЗИСКВАНИЯ
 Член 3
 Изготвяне и представяне на заявления, подадени съгласно член 5, параграф 1 и член 17, параграф 1
 1. Заявлението, подадено съгласно член 5, параграф 1 и член 17, параграф 1 от Регламент (ЕО) No 1829/2003:
 а)
 се подава в съответствие с изискванията за изготвяне и подаване на заявления, посочени в приложение I;
 б)
 съдържа цялата информация, която се изисква съгласно приложение I, в съответствие със специфичните изисквания съгласно членове 4, 5 и 6.
 2. За всяко от специфичните изисквания, посочени в членове 4, 5 и 6, заявлението включва:
 а)
 резюметата на изследванията, посочени в заявлението, и резултатите от тях;
 б)
 приложения, съдържащи подробна информация за тези изследвания.
 3. Заявлението съдържа контролен списък, показващ, че изискваната съгласно членове 4, 5 и 6 информация е пълна.
 4. Ако дадено заявление е ограничено до употреба или като храна, или като фураж, то трябва да съдържа аргументирано становище, с което се обяснява защо разрешението не обхваща двете употреби в съответствие с член 27 от Регламент (ЕО) No 1829/2003.
 5. При подаването му в заявлението ясно се посочва кои части от него са поверителни, като се предоставя аргументирано становище в съответствие с член 30 от Регламент (ЕО) No 1829/2003.
 При представяне на допълнителна информация в хода на процедурата по издаване на разрешение в нея ясно се посочва кои части от тази допълнителна информация са поверителни, като се предоставя аргументирано становище в съответствие с член 30 от Регламент (ЕО) No 1829/2003.
 6. Когато за целите на дадено заявление вече са представени изследвания пред Европейския орган по безопасност на храните (ЕОБХ), в рамките на друго заявление може да се прави препратка към тези изследвания и към резултатите от оценката на ЕОБХ, доколкото те могат да бъдат използвани от заявителя в съответствие с член 31 от Регламент (ЕО) No 1829/2003, ако е приложимо и със съгласието на ЕОБХ.
 ГЛАВА III
 СПЕЦИФИЧНИ ИЗИСКВАНИЯ
 Член 4
 Изисквания към провеждането на изследвания във връзка със заявления, подадени съгласно член 5, параграф 3 и член 17, параграф 3
 1. Изследванията за токсичност се провеждат в съоръжения, които отговарят на:
 а)
 изискванията на Директива 2004/10/ЕО; или
 б)
 „Принципите на ОИСР за добра лабораторна практика“ (ДЛП), ако се извършват извън границите на Съюза.
 Заявителят представя доказателства за това съответствие.
 2. Изследванията, които не представляват изследвания за токсичност, трябва да:
 а)
 отговарят на принципите за добра лабораторна практика (ДЛП), определени в Директива 2004/10/ЕО; или
 б)
 се провеждат от организации, които са акредитирани съгласно съответния стандарт ISO.
 3. Информацията за протоколите от изследванията и за получените резултати от изследванията, посочени в параграфи 1 и 2, трябва да бъде подробна и да включва необработените данни в електронен формат, подходящи за провеждането